**2023. gada \_\_. \_\_\_\_\_\_\_\_\_**

**Projekts**

Lēmums Nr. \_\_\_\_\_

Par Daugavpils valstspilsētas pašvaldības teritorijas plānojuma grozījumu izstrādes uzsākšanu

Pamatojoties uz Pašvaldību likuma 4.panta pirmās daļas 15.punktu, Teritorijas attīstības plānošanas likuma 12.panta pirmo daļu, 23.panta ceturto daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3.,75., 79.punktu, ņemot vērā Daugavpils valstspilsētas pašvaldības Pilsētbūvniecības un vides komisijas 2023.gada 26.janvāra sēdes protokola izrakstu Nr.2, Daugavpils valstspilsētas pašvaldības domes Pilsētas saimniecības un attīstības komitejas 2023.gada \_\_.\_\_\_\_\_\_\_ sēdes atzinumu, Daugavpils valstspilsētas pašvaldības domes Finanšu komitejas 2023.gada \_\_\_.\_\_\_\_\_\_\_ sēdes atzinumu, **Daugavpils valstspilsētas pašvaldības dome nolemj:**

1. Uzsākt Daugavpils valstpilsētas pašvaldības teritorijas plānojuma grozījumu izstrādi.
2. Apstiprināt darba uzdevumu teritorijas plānojuma grozījumu izstrādei (pielikums).
3. Apstiprināt Daugavpils pašvaldības centrālās pārvaldes Pilsētplānošanas un būvniecības departamenta Pilsētplānošanas nodaļas vadītāju par teritorijas plānojuma grozījumu izstrādes vadītāju.
4. Teritorijas plānojuma grozījumu izstrādes vadītājam lēmumu par teritorijas plānojuma grozījumu izstrādes uzsākšanu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā.
5. Daugavpils pašvaldības centrālās pārvaldes Administratīvā departamenta Komunikācijas nodaļai lēmumu par teritorijas plānojuma grozījumu izstrādes uzsākšanu piecu darbdienu laikā pēc tā spēkā stāšanās ievietot pašvaldības tīmekļa vietnē, kā arī divu nedēļu laikā publicēt paziņojumu vietējā laikrakstā.
6. Pēc institūciju nosacījumu saņemšanas Daugavpils pašvaldības centrālās pārvaldes Centralizēto iepirkumu nodaļai organizēt iepirkuma procedūru teritorijas plānojuma grozījumu izstrādes uzsākšanai.
7. Piešķirt finansējumu Daugavpils valstpilsētas pašvaldības teritorijas plānojuma grozījumu izstrādei.
8. Uzdot Daugavpils valstspilsētas pašvaldības izpilddirektoram ar rīkojumu izveidot darba grupu teritorijas plānojuma grozījumu izstrādei.
9. Daugavpils valstspilsētas pašvaldības izpilddirektors ir atbildīgs par lēmuma izpildi.

Pielikumā: Teritorijas plānojuma grozījumu darba uzdevums

**Daugavpils valstspilsētas pašvaldības domes priekšsēdētājs A.Elksniņš**

Pielikums Daugavpils valstspilsētas pašvaldības domes

2023.gada \_\_. \_\_\_\_\_\_\_ lēmumam Nr.\_\_\_\_

**teritorijas plānojuma grozījumu darba uzdevums**

1. **Teritorijas plānojuma grozījumu izstrādes pamatojums**

Daugavpils pilsētas domes 2020.gada 24.marta saistošie noteikumi Nr.12 „Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa” (turpmāk – Saistošie noteikumi Nr.12) stājās spēkā 2020.gada 1.aprīlī, īstenojami saskaņā ar Teritorijas attīstības plānošanas likuma 27.pantā noteikto, proti, ar 10.06.2020. Vides aizsardzības un reģionālās attīstības ministrijas vēstuli par plānojuma īstenošanas atļauju.

2020.gada 16.oktobrī stājās spēkā ar Saistošajos noteikumos Nr.12 ietveramo informāciju saistīti grozījumi Ministru kabineta 2013.gada 30.aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi". Ar augstāk minētajiem grozījumiem novērstas nepilnības Ministru kabineta regulējumā, kā arī saskaņotas atsevišķas normas ar citiem normatīvajiem aktiem, tai skaitā Ūdenssaimniecības pakalpojumu likumu, Būvniecības likumu, Zemes pārvaldības likumu.

Īstenojot Daugavpils valstspilsētas teritorijas plānojumu (turpmāk – teritorijas plānojums), saņemti fizisko un juridisko personu priekšlikumi, kas saistīti ar izmaiņām teritorijas izmantošanas un apbūves noteikumos un funkcionālajā zonējumā.

2022.gada enerģētiskā krīze ir devusi jaunu impulsu, lai Latvijā ienāktu enerģijas uzkrāšanas tehnoloģijas, kā arī radījusi interesi par alternatīviem enerģijas veidiem, tai skaitā pieauga investoru interese pēc teritorijām, kas varētu tikt izmantotas saules paneļu parku izbūvei, siltumenerģijas ražošanai u.tml.

1. **Teritorijas plānojuma grozījumu izstrādes mērķis**

Nodrošināt teritorijas plānojuma atbilstību spēkā esošajiem normatīviem aktiem, precizēt to, ņemot vērā 10.06.2020. Vides aizsardzības un reģionālās attīstības ministrijas vēstuli par plānojuma īstenošanas atļauju , kā arī veikt nepieciešamās izmaiņas, atbilstoši institūciju un iedzīvotāju priekšlikumiem, izvērtējot to atbilstību **Daugavpils valstspilsētas un Augšdaugavas novada ilgtspējīgas attīstības stratēģijai līdz 2030.gadam.**

1. **Teritorijas plānojuma grozījumu izstrādes uzdevumi**
   1. grozīt un precizēt teritorijas izmantošanas un apbūves noteikumus, atbilstoši institūciju un iedzīvotāju priekšlikumiem;
   2. grozīt un precizēt teritorijas plānojuma teritorijas izmantošanas un apbūves noteikumu visās teritorijas aizliegtās izmantošanas prasības;
   3. grozīt un precizēt teritorijas plānojuma teritorijas izmantošanas un apbūves noteikumu prasības teritorijas izmantošanai un apbūves parametriem katrā funkcionālajā zonā, atbilstoši Ministru kabineta 2013.gada 30.aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi" noteiktajam teritorijas izmantošanas veidu klasifikatoram;
   4. grozīt un precizēt teritorijas plānojumā noteikto funkcionālo zonējumu apbūves parametrus, ņemot vērā pilsētas apkaimēs esošo situāciju;
   5. grozīt un precizēt teritorijas plānojuma funkcionālo zonējumu zemes vienībām, atbilstoši fizisko un juridisko personu saņemtajiem priekšlikumiem, izvērtējot to atbilstību **Daugavpils valstspilsētas un Augšdaugavas novada ilgtspējīgas attīstības stratēģijai līdz 2030.gadam;**
   6. izvērtēt un nepieciešamības gadījumā precizēt Teritorijas plānojumā noteikto teritoriju ar īpašiem noteikumiem (TIN3, TIN4, TIN41, TIN42, TIN43, TIN44, TIN45, TIN46, TIN47, TIN5, TIN51, TIN7 un TIN71) robežas;
   7. precizēt un noteikt ielu sarkanās līnijas;
   8. noteikt teritorijas, kurās ierīkojamas centralizētas ūdensapgādes un kanalizācijas sistēmas, norādot tās, kā teritorijas ar īpašiem noteikumiem;
   9. norādīt ūdens ņemšanas vietas ugunsdzēsības vajadzībām;
   10. precizēt un noteikt pašvaldības kompetencē esošās apgrūtinātās teritorijas;
   11. teritorijas plānojuma grozījumu paskaidrojuma rakstā ietvert grozījumu pamatojumu un risinājumu aprakstu, izvērtēt un nepieciešamības gadījumā precizēt paskaidrojuma raksta tematiskās kartes, atbilstoši institūciju nosacījumiem un esošajai situācijai;
   12. izvērtēt spēkā esošus lokālplānojumus un detālplānojumus, lai sagatavotu priekšlikumus to iekļaušanai saistošo noteikumu par teritorijas plānojuma grozījumu apstiprināšanu noslēguma jautājumos kā lokālplānojumus un detālplānojumus, kuri zaudē spēku;
   13. sagatavot un iesniegt Vides pārraudzības valsts biroja iesniegumu par teritorijas plānojuma grozījumu izstrādes uzsākšanu lēmuma pieņemšanai par stratēģiskās ietekmes uz vidi novērtējuma piemērošanu, izstrādāt Vides pārskatu un nodrošināt tā publisko apspriešanu kopā ar teritorijas plānojuma grozījumu publisko apspriešanu, ievērojot spēkā esošo normatīvo aktu prasības;
   14. nodrošināt sabiedrības līdzdalību teritorijas plānojuma grozījumu izstrādes procesā atbilstoši normatīvo aktu prasībām;
   15. nodrošināt teritorijas plānojuma grozījumu izstrādi Teritorijas attīstības plānošanas informācijas sistēmā (TAPIS), ievērojot normatīvajos aktos noteiktās prasības.
2. **Institūcijas, no kurām jāpieprasa nosacījumi teritorijas plānojuma grozījumu izstrādei un atzinumi par izstrādātajām teritorijas plānojuma grozījumu redakcijām:**
   1. Augšdaugavas novada pašvaldība;
   2. Nacionālā kultūras mantojuma pārvalde;
   3. Valsts vides dienests;
   4. Dabas aizsardzības pārvalde;
   5. Latvijas Ģeotelpiskās informācijas aģentūra;
   6. Daugavpils valstspilsētas pašvaldības iestāde „Komunālā saimniecības pārvalde”;
   7. Veselības inspekcija;
   8. VAS „Latvijas dzelzceļš”;
   9. AS „Latvijas valsts meži”;
   10. AS „Daugavpils satiksme”;
   11. SIA „Daugavpils ūdens”’;
   12. AS „Gaso”;
   13. AS „Sadales tīkls”;
   14. AS „Augstsprieguma tīkls”;
   15. SIA „Tet”;
   16. VAS „Latvijas Valsts radio un televīzijas centrs”;
   17. PAS „Daugavpils siltumtīkli”;
   18. SIA „Baltcom”;
   19. SIA „Latvijas propāna gāze”;
   20. SIA „Ūdensnesējs”;
   21. VSIA „Latvijas Vides, ģeoloģijas un meteoroloģijas centrs”;
   22. Valsts meža dienests;
   23. VSIA „Latvijas valsts ceļi”.
3. **Plānotie sabiedrības līdzdalības veidi un pasākumi (saskaņā ar MK noteikumi Nr.628 prasībām):**
   1. teitorijas plānojuma grozījumu izstrādes gaitā īstenojami šādi sabiedrības līdzdalības pasākumi:
      1. priekšlikumu iesniegšana ne mazāk kā divu mēnešu laikā pēc paziņojuma par teritorijas plānojuma grozījumu izstrādes uzsākšanu publicešanas Daugavpils valstspilsētas pašvaldības tīmekļa vietnē;
      2. publiskās apspriešanas procedūras termiņš:
         1. sešas nedēļas par teritorijas plānojuma grozījumu izstrādātu redakciju un Vides pārskata projektu;
         2. četras nedēļas par teritorijas plānojuma grozījumu pilnveidotajām redakcijām un Vides pārskata projektu.
      3. publiskās apspriešanas laikā nodrošināt sabiedrībai Daugavpils valstspilsētas pašvaldības (Krišjāņa Valdemāra ielā 1, Daugavpilī) un Daugavpils pašvaldības centrālās pārvaldes Pilsētplānošanas un būvniecības departamenta (Raiņa ielā 28, Daugavpilī) telpās iespēju iepazīties ar izstrādāto redakciju materiāliem izdrukas veidā, kā arī izvietot planšetes ar informāciju par teritorijas funkcionālo zonējumu un apgrūtinātām teritorijām un objektiem;
      4. publiskās apspriešanas laikā sabiedrības līdzdalības pasākumu organizēt Daugavpils valstspilsētas pašvaldības administrācijas (Krišjāņa Valdemāra ielā 1, Daugavpilī) telpās;
      5. paziņojumus par sabiedrības līdzdalības pasākumiem publicēt/ievietot:
         1. Daugavpils valstspilsētas pašvaldības tīmekļa vietnē;
         2. teritorijas attīstības plānošanas informācijas sistēmā (TAPIS), līdz ar to ar tiem varēs iepazīties Valsts vienotajā ģeotelpiskās informācija portālā – [www.geolatvija.lv](http://www.geolatvija.lv);
         3. vietējos laikrakstos;
         4. Daugavpils valstspilsētas pašvaldības administrācijas (Krišjāņa Valdemāra ielā 1, Daugavpilī) un Daugavpils pašvaldības centrālās pārvaldes Pilsētplānošanas un būvniecības departamenta (Raiņa ielā 28, Daugavpilī) telpās.
   2. Pēc publiskās apspriešanas beigām nodrošināt publiskās apspriešanas laikā saņemto priekšlikumu un institūciju atzinumu izvērtēšanu un sagatavot ziņojumu par priekšlikumu vērā ņemšanu vai noraidīšanu, norādot noraidījuma pamatojumu.
4. Jautājumos, kas nav noregulēti šajā darba uzdevumā teritorijas plānojuma grozījumu izstrādātājs sadarbojas ar Daugavspils valstspilsētas pašvaldību.

Daugavpils valstspilsētas pašvaldības domes priekšsēdētājs A.Elksniņš